1993R2131 — BG — 03.04.2007 — 009.001

Този документ е средство за документиране и не обвързва институциите

Изменен с

▼B

РЕГЛАМЕНТ (ЕИО) № 2131/93 НА КОМИСИЯТА

от 28 юли 1993 година

относно определяне на процедурата и условията за продажба на зърнени култури, държани от интервенционни агенции

Член 1

1. Зърнените култури, закупени от интервенционни агенции в съответствие с член 4 от Регламент (ЕИО) № 1766/92, се предлагат за продажба чрез покана за участие в тръжна процедура или, при препродажба на пазара на Общността , чрез обявяване на публичен търг.

▼M10

2. За целите на настоящия регламент „покана за участие в тръжна процедура“ означава конкуриране между заинтересованите страни в отговор на покана за представяне на оферти, като за всяка партида поръчката се възлага на лицето, представило най-приемливата оферта, съобразно настоящия регламент и предложената цена е поне равна на фиксираната от Комисията, съгласно член 10, параграф 2, минимална продажна цена.

▼B

ДЯЛ I

Продажба на пазара на Общността

Член 2

1. Решенията за отправяне на покани за участие в тръжна процедура се взимат в съответствие с процедурата по член 23 от Регламент (ЕИО) № 1766/92. Тези решения определят по-специално:

Решенията, посочени в първа алинея, се съобщават на всички заинтересовани страни чрез публикуването им в Официален вестник на Европейските общности.

▼M10

Между датата на тази публикация и датата, предвидена за последен ден на първия краен срок за представяне на офертите, следва да има период от най-малко шест дни.

▼B

2. Параграф 1 не се прилага за покани за участие в тръжна процедура, отнасящи се за количества, по-малки от ►M6 5 000 тона ◄ .

▼M10

Член 3

Интервенционните агенции изготвят и публикуват обявление за тръжна процедура в съответствие с разпоредбите на член 12.

▼B

Член 4

Поканата за участие в тръжна процедура, предвидена в член 2, може да бъде ограничена до определени видове употреба и/или местоназначения.

▼M8

Член 5

1. За препродажбата на зърнените култури на пазара на Общността офертата се съставя на базата на реалното качество на партидата, за която се отнася офертата. Прилагат се следните допълнителни условия:

За избраните оферти минималната продажна цена се определя на такова равнище, което не смущава пазарите на зърнени култури и съответства поне на цената, която е констатирана за еквивалентно качество и за представително количество на пазара на мястото на складиране или, поради липса на такова, на най-близкия пазар, като се вземат предвид транспортните разходи.

2. Чрез дерогация от параграф 1 продажбата на общностния пазар може да бъде организирана на базата на специални търгове с цел преработката на зърнените култури в биоетанол и неговото използване за производството на биогорива в Общността, при условие че снабдяването на традиционните пазари на храни няма да бъде застрашено. В този случай минималната продажна цена съответства поне на цената, която е констатирана за еквивалентно качество и за представително количество на пазарите на продуктите, засегнати от производството на биогорива, като се вземат предвид транспортните разходи.

3. Ако през една пазарна година се окаже, че във функционирането на общата организация на пазарите настъпват смущения, по-специално поради затруднеността да се продават зърнени култури на цени, които са в съответствие с параграф 1, или когато възникнат извънредни обстоятелства, продажбата на общностния пазар може да бъде организирана на базата на специални търгове, при специфични условия и при продажни цени, определени съгласно процедурата по член 25 от Регламент (ЕО) № 1784/2003.

▼B

Член 6

На втория месец след месеца на крайния срок за предлагане на оферти заинтересованите държави-членки уведомяват Комисията за резултата от тръжната процедура, като посочват по-специално средните продажни цени на отделните партиди и продадените количества.

ДЯЛ II

Продажби за износ

Член 7

1. Решенията за обявяване на тръжна процедура се вземат в съответствие с процедурата, предвидена в член 23 от Регламент (ЕИО) № 1766/92. Тези решения определят по-специално:

▼M6 —————

▼B

Решенията, упоменати в първата алинея, се съобщават на всички заинтересовани страни чрез публикуването им в Официален вестник на Европейските общности.

▼M10

Между датата на тази публикация и датата, предвидена за последен ден на първия краен срок за представяне на офертите, следва да има период от най-малко шест дни.

▼B

2. В известията за покана за участие в тръжна процедура, предвидени в член 12, интервенционните агенции определят за всяка партида пристанището или изходното място, до което може да се стигне с най-ниски транспортни разходи, и което разполага с необходимите технически съоръжения за износ на предложените за тръжна процедура зърнени култури.

Най-ниските транспортни разходи между мястото на съхранение и мястото на натоварване в пристанището или изходното място, упоменати в първата алинея, се възстановяват на спечелилия тръжната процедура кандидат от интервенционната агенция по отношение на изнесените количества. В отделни случаи може да бъде взето решение в съответствие с процедурата, посочена в параграф 1, за транспортиране, което следва да бъде извършено от интервенционната агенция при същите условия.

▼M7

2а. Когато държавите-членки нямат морско пристанище, съгласно процедурата, упомената в параграф 1, може да бъде взето решение за допускане на дерогация от параграф 2, и когато се касае за износ от морско пристанище, да се финансират най-ниските транспортни разходи от мястото на съхранение до реалното изходно пристанище в рамките на финансовите средства, определени в обявата за търга.

▼M9

По смисъла на настоящия параграф хърватските пристанища Rijeka и Split могат да бъдат разгледани като изходни пристанища.

▼B

3. При постоянните покани за участие в тръжна процедура интервенционната агенция определя крайните дати за представяне на офертите за всяка частична тръжна процедура.

Член 8

1. Офертите:

2. Без да се засяга член 13, параграф 2, офертите са валидни, само ако са придружени от заявление за лицензия за износ, заедно със заявление за предварително фиксиране на възстановяването при износ или на таксата върху износа за съответното местоназначение. Всички страни, за които се предлага един и същ размер на възстановяване при износ или на такса върху износа, се считат за едно местоназначение.

Член 9

Независимо от член 21, параграф 1 от Регламент (ЕИО) № 3719/88 на Комисията ( 6 ), лицензии за износ, издадени съгласно настоящия регламент, се считат — за целите на определяне на техния срок на валидност — като издадени на крайната дата за представяне на оферти.

▼M10

Член 10

1. Когато всеки период за представяне на оферти е изтекъл, съответната държава-членка изпраща на Комисията списък на офертите без имена, като посочва за всеки отделен случай номера на партидата, количеството, цената, увеличенията на цената и приложимите към нея намаления.

2. Съгласно процедурата по член 25, параграф 2 от Регламент (ЕО) № 1784/2003 Комисията определя минималната продажна цена или решава да прекрати търга без възлагане.

3. По въпроса за поканите за участие в тръжна процедура за износ минималната цена се определя на ниво, което да не засяга други експортни операции.

▼B

Член 11

Когато заявлението за лицензия за износ, представено от спечелилия кандидат в тръжна процедура съгласно член 8, параграф 2, се основава на член 44 от Регламент (ЕИО) № 3719/88, интервенционната агенция разваля поръчката по отношение на количествата, за които не е издадена лицензия съгласно този член.

ДЯЛ III

Общи и заключителни разпоредби

▼M10

Член 12

1. Интервенционните агенции публикуват, най-късно четири дни преди датата, определена за последен ден от първия краен срок за представяне на офертите, обявление за тръжна процедура, което установява:

2. Интервенционните агенции правят обществено достояние обявленията за тръжна процедура, като ги поставят на видно място в своето седалище или ги публикуват на интернет страниците си или на тази на компетентното министерство. В случай на постоянни покани за участие в тръжна процедура, те следва да определят крайната дата за представяне на оферти за всяка частична тръжна процедура.

3. Обявлението за тръжна процедура трябва да посочва минималното количество, което следва да обхващат офертите.

4. Обявлението и измененията в него се изпращат на Комисията преди изтичането на първия срок за представяне на оферти.

▼M8

Член 12а

За всяка зърнена култура, посочена в член 5, параграф 1 от Регламент (ЕО) № 1784/2003, всяка държава-членка съобщава най-късно до 12 часа (брюкселско време) всяка сряда по електронен път представителните пазарни цени, изразени в национална парична единица на тон. Те трябва да бъдат извличани редовно, по независим и прозрачен начин.

Държавите-членки посочват по-специално качествените характеристики на всяка зърнена култура, етапа на маркетинг, както и мястото на котиране.

▼B

Член 13

▼M8 —————

▼B

2. При продажбите за износ офертите се съставят чрез позоваване на действителното качество на партидата, за която се отнася офертата.

3. При продажбите за износ може да се предвиди офертите, представени в рамките на член 44 от Регламент (ЕИО) № 3719/88, да бъдат недопустими.

4. След представянето им офертите не могат да бъдат изменяни или оттегляни.

▼M6

Търговете са валидни само ако са придружени с доказателството, че участникът в търга е депозирал гаранция в размер на 5 EUR за тон

▼B

Член 14

Интервенционните агенции взимат всички необходими мерки, даващи възможност на заинтересованите лица да оценят качеството на предложените за продажба зърнени култури преди представяне на офертите.

Член 15

Интервенционните агенции незабавно информират всички кандидати в тръжната процедура за резултата от техните оферти. Те изпращат съобщения за възлагането на поръчка на спечелилите тръжна процедура в срок от три работни дни от упоменатото известяване, с препоръчано писмо или писмено съобщение по телекомуникационен път.

Член 16

Спечелилите тръжна процедура заплащат зърнените култури преди пренасянето им и то най-късно в срок от един месец от датата, на която е било изпратено съобщението по член 15. Те поемат всички рискове и разходите по съхранение за зърнените култури, които не са приети в рамките на предвидения за плащане период.

Зърнените култури, които са обхванати от възложените поръчки и не са приети в предвидения за плащане срок, при всички случаи се считат за приети при изтичането на този срок. В този случай, когато се касае за продажби на вътрешния пазар, предложената цена се коригира чрез позоваване на качествените характеристики, описани в известието за покана за участие в тръжна процедура.

При продажби за износ цената, която следва да се плати, е цената, предложена в офертата, плюс едно месечно увеличение, когато приемането се осъществява в месеца, следващ този на възлагане на поръчката.

Когато спечелилият участник в тръжната процедура не е заплатил зърнените култури в посочения в първия параграф срок, договорът се разваля от интервенционната агенция по отношение на незаплатените количества.

Член 17

1. Посочените в настоящия регламент гаранции се внасят в съответствие с дял II от Регламент (ЕИО) № 2220/85 на Комисията ( 7 ).

2. Предвидената в член 13, параграф 4, гаранция се освобождава, когато обхваща количества, за които:

▼M7

3. Гаранциите, предвидени по силата на второ тире от параграф 2, следва да бъдат освобождавани, когато се отнасят за количества, по отношение на които:

▼B

4. Предвидената в член 13, параграф 4 гаранция не се възстановява по отношение на количества, за които:

5. Освен в случай на непреодолима сила, предвидената в параграф 2, второ тире гаранция не се възстановява по отношение на количества, за които доказателството, предвидено в параграф 3, второ тире, е било представено в срока, посочен в член 47 от Регламент (ЕИО) 3665/87.

▼M2

Член 17а

Чрез дерогация от член 18 от Регламент (ЕИО) № 3665/87 и когато:

доказателство за приключване на митническите формалности за пускане за консумация не се изисква за изплащане на възстановявания, при условие че операторът представи доказателство, че минимум 1 500 тона от зърнените продукти са напуснали митническата територия на Общността с морски плавателен съд.

▼M9

Това доказателство се представя с включването на едно от вписванията, изброени в приложението, удостоверено от компетентния орган върху контролното копие, посочено в член 8 от Регламент (ЕО) № 800/1999 и върху единния административен документ или националния документ, който доказва, че стоките са напуснали митническата територия на Общността.

▼B

Член 18

Регламент (ЕИО) № 1836/82 се отменя.

Позоваването на този регламент се тълкува като позоваване на настоящия регламент.

Член 19

Настоящият регламент влиза в сила от датата на публикуването му в Официален вестник на Европейските общности.

Настоящият регламент е задължителен в своята цялост и се прилага пряко във всички държави-членки.

▼M9

ПРИЛОЖЕНИЕ

Вписвания, посочени в член 13, втора алинея

— на английски език:Export of cereals by sea — Article 13 of Regulation (EC) No 1501/95